Vintage Mid-Century Beige-Brown And Black Geometric Wool Rug - Rug & Kilim
Home / Antique & Vintage / Vintage Mid-Century Beige-Brown And Black Geometric Wool Rug
SKU: 19994 Category: Antique & Vintage
Beige/Brown, Green, White/Cream Hoewe-egpaar oorval toe man hek vir sy vrou oopsluit | Netwerk24
Deur Ischke De Jager 19 September 2019 14:35
Peet Steyn (59) in die hospitaal. Hy moet ’n operasie ondergaan nadat rowers hom in die been geskiet het.
Twee aanvallers het op Peet Steyn (59) van Honingnestkrans losgebrand en een koeël het hom in sy linkerbobeen getref en die been versplinter.
Die voorval het gebeur kort nadat hy die hek vir sy vrou, Hannetjie (61), oopgemaak het.
“Hy het ’n voorgevoel gehad dat iets nie pluis is by die pompkamer nie en het my ma gevra om haar motorligte daarop te skyn,” sê Lizelle Nieuwoudt (37), sy stiefdogter.
Hannetjie het in die grondpad afgery en die ligte op die pompkamer – “wat nie eens 100 m van die huis af is nie” – geskyn en skielik skote gehoor.
Sy het teruggedraai en haar gewonde man in ’n sittende posisie op die grond gekry. Hy het glo baie bloed verloor.
“My ma het gesê dat hy verskriklik gehuil het,” sê sy.
“Twee koeëls het verby sy kop gevlieg en die derde is regdeur sy linkerbobeen en het die hele been versplinter.”
Toe Hannetjie uit haar motor klim om hom te help het die gewapende mans te voorskyn gekom. Hulle het die huis se sleutels geëis en na die motorsleutels gegryp.
“Die mans het my ma die huis ingeboender en gesê sy sal nie seerkry as sy doen wat hulle sê nie,” sê Lizelle.
“Sy het gelukkig nie ’n skrapie opgedoen nie, maar my stiefpa lyk verskriklik.”
Peet Steyn (59) is hier geskiet by die hek van die kleinhoewe in die noorde van Pretoria.
Peet en Hannetjie Steyn is vroeg Donderdagoggend op hul kleinhoewe in Honingnestkrans in die noorde van Pretoria aangeval.Foto: Verskaf
Die rowers is weg met selfone, ’n beursie, ’n televisie en ’n klein kluis met messe in. Peet se Bybel is buite die huis gevind en Hannetjie se blompotte van haar oorlede ma het stukkend gelê.
Peet is per ambulans na die Netcare Montana-hospitaal in Pretoria geneem, waar hy teen 13:00 nog gewag het om geopereer te word. ’n Pen gaan in sy been gesit word, het Lizelle gesê.
Volgens haar is sy bekommerd oor haar ma, wat baie getraumatiseer is. “Sy is nog geskok en moeg.”
Juan du Plessis, direkteur van die GAC-Risk Solutions-veiligheidsmaatskappy, sê die rowers was vermoedelik doenig by ander eiendomme in die omgewing voordat hulle die Steyns aangeval het.
Daar was vroeër vandeesweek op een nag drie voorvalle in die groter Apiesrivier-gebied, wat onder meer Honingnestkrans insluit. Niemand is in dié voorvalle beseer nie.
Cobie Jansen van Rensburg, voorsitter van die sektor 3-gemeenskapspolisiëringsforum in Pretoria-Noord, sê die inwoners in dié gebied is gefrustreerd omdat misdaad hier handuit ruk.
Meer oor: Hannetjie Steyn | Peet Steyn | Hoewe-Aanval
Man vas ná hoewe-aanval
Boer sterk goed aan ná aanval